ᱮᱛᱚᱢ ᱢᱮᱨᱩ

ᱮᱛᱚᱢ ᱢᱮᱨᱩ ᱫᱚ ᱫᱷᱟᱹᱨᱛᱤ ᱨᱮᱱᱟᱜ ᱡᱚᱛᱚ ᱠᱷᱚᱱ ᱮᱛᱚᱢ (ᱩᱛᱟᱹᱨ) ᱱᱟᱠᱷᱟ ᱨᱮ ᱢᱮᱱᱟᱜ-ᱟ (᱙᱐° ᱢᱤᱫ ᱚᱝᱥᱚ ᱠᱟᱱᱟ)᱾ ᱱᱤᱭᱟᱹ ᱨᱮᱱᱟᱜ ᱟᱨ ᱢᱤᱫ ᱧᱩᱛᱩᱢ ᱥᱩᱢᱮᱨᱩ ᱥᱮ ᱵᱷᱚᱣᱜᱚᱞᱤᱠ ᱮᱛᱚᱢ ᱢᱮᱨᱩ ᱦᱚᱸᱠᱚ ᱢᱮᱛᱟᱣᱟᱜ ᱜᱮᱭᱟ᱾ ᱥᱩᱢᱮᱨᱩ ᱦᱟᱱᱟ ᱟᱲᱮ ᱫᱷᱟᱹᱨᱛᱤ ᱨᱮᱱᱟᱜ ᱠᱚᱧᱮ ᱢᱮᱨᱩ (ᱫᱟᱹᱠᱷᱤᱱ ᱢᱮᱨᱩ)᱾ ᱟᱨ ᱡᱚᱫᱤ ᱥᱟᱯᱟ-ᱛᱮ ᱢᱮᱱ ᱞᱮᱠᱷᱟᱱ, ᱫᱷᱟᱹᱨᱛᱤ ᱨᱮᱱᱟᱜ ᱮᱛᱚᱢ ᱜᱳᱞ-ᱛᱮᱜ ᱦᱟᱡᱟ ᱟᱹᱪᱩᱨᱚᱜ-ᱟ ᱵᱤᱱᱫᱩ ᱨᱮᱱᱟᱜ ᱟᱹᱪᱩᱨ ᱥᱟᱶ ᱢᱤᱞᱟᱣ ᱠᱟᱛᱮᱜ ᱚᱱᱟ ᱜᱮ ᱮᱛᱚᱢ ᱢᱮᱨᱩ ᱫᱚᱠᱚ ᱢᱮᱛᱟᱣᱟᱜ-ᱟ᱾ ᱮᱛᱚᱢ ᱪᱚᱢᱢᱩᱠ ᱢᱮᱨᱩ ᱥᱟᱶ ᱫᱚ ᱤᱠᱷᱟᱹᱱ ᱵᱟᱝ-ᱮ ᱛᱚᱞᱩᱡᱚᱜ-ᱟ ᱥᱮ ᱩᱱᱤ ᱥᱟᱶ ᱥᱚᱝᱜᱮ ᱫᱚ ᱵᱟᱝ-ᱮ ᱴᱷᱤᱠ ᱦᱩᱭᱩᱜ-ᱟ᱾ ᱪᱮᱫᱟᱜ ᱥᱮ ᱮᱛᱚᱢ ᱢᱮᱨᱩ ᱠᱷᱚᱱ ᱡᱚᱛᱚ ᱜᱮ ᱠᱚᱧᱮ ᱢᱮᱨᱩ ᱥᱮᱜ ᱜᱮ ᱩᱫᱩᱜᱚᱜ-ᱟ᱾ 

ᱠᱚᱧᱮ ᱢᱮᱨᱩ ᱥᱮ ᱫᱟᱹᱠᱷᱤᱱ ᱢᱮᱨᱩ ᱫᱚ ᱢᱤᱫ ᱢᱟᱨᱟᱝ‌ ᱢᱚᱦᱟᱫᱮᱥ ᱨᱮᱱᱟᱜ ᱢᱤᱫᱴᱟᱝ ᱚᱝᱥᱚ ᱠᱟᱱᱟ᱾ ᱚᱱᱟᱨᱮ ᱮᱛᱚᱢ ᱢᱮᱨᱩ ᱨᱮᱱᱟᱜ ᱱᱟᱜᱟᱢ ᱟᱨᱠᱴᱤᱠ ᱫᱚᱨᱮᱭᱟ ᱨᱮᱱᱟᱜ ᱛᱟᱞᱟ ᱚᱝᱥᱚ ᱠᱷᱚᱱ᱾ ᱱᱤᱭᱟᱹ ᱢᱚᱦᱟ ᱫᱚᱨᱮᱭᱟ ᱨᱮᱱᱟᱝ ᱟᱫᱜᱷᱟᱱ ᱠᱷᱚᱱ ᱡᱟᱸᱥᱛᱤ ᱫᱟᱜ ᱜᱮ ᱵᱚᱨᱚᱯ ᱥᱟᱶ ᱢᱤᱞᱟᱣ ᱛᱟᱦᱮᱱᱟ᱾ ᱚᱱᱟ ᱠᱷᱟᱹᱛᱤᱨ ᱛᱮ ᱮᱛᱚᱢ ᱢᱮᱨᱩ ᱨᱮ ᱡᱟᱦᱟᱱ ᱮᱥᱴᱤᱥᱚᱱ ᱜᱮ ᱵᱮᱱᱟᱣ ᱫᱚ ᱜᱟᱱᱚᱜ-ᱟ, ᱡᱟᱦᱟᱸ ᱫᱚ ᱠᱚᱧᱮ ᱢᱮᱨᱩ ᱨᱮ ᱦᱩᱭᱟᱠᱟᱱᱟ᱾ ᱮᱱ-ᱨᱮᱦᱚᱸ ᱥᱚᱵᱷᱮᱭᱮᱛ ᱤᱭᱩᱱᱤᱭᱚᱱ ᱛᱟᱭᱚᱢ ᱫᱟᱨᱟᱢ ᱨᱟᱥᱤᱭᱟ) ᱚᱧᱪᱚᱞ ᱠᱚᱨᱮ ᱢᱟᱹᱱᱢᱤ ᱠᱚ ᱞᱟᱹᱜᱤᱫᱽ ᱠᱚᱭᱮᱠ ᱜᱚᱴᱟᱝ ᱮᱥᱴᱤᱥᱚᱱ ᱠᱚ ᱵᱮᱱᱟᱣ ᱞᱮᱫᱟ᱾ 
ᱮᱛᱚᱢ ᱢᱮᱨᱩ ᱨᱮᱱᱟᱜ ᱥᱩᱝ ᱟᱨ ᱧᱤᱫᱟᱹ
ᱮᱛᱚᱢ‌ ᱢᱮᱨᱩ ᱨᱮ ᱵᱟᱨᱮᱭᱟ ᱨᱤᱛᱩ ᱜᱮ ᱢᱮᱱᱟᱜ-ᱟ ᱚᱱᱟ ᱠᱤᱱ ᱫᱚ ᱥᱤᱛᱩᱝ ᱨᱤᱛᱩ ᱟᱨ ᱨᱟᱵᱟᱝ ᱨᱤᱛᱩ᱾ ᱥᱤᱛᱩᱝ ᱨᱤᱛᱩ-ᱨᱮ (᱑᱘᱗ ᱢᱟᱦᱟ) ᱜᱮ ᱥᱤᱝ ᱠᱟᱱᱟ, ᱟᱨ ᱱᱚᱛᱮ ᱨᱟᱵᱟᱝ ᱨᱤᱛᱩ-ᱨᱮ (᱑᱗᱘ ᱢᱟᱦᱟ) ᱫᱚ ᱧᱤᱫᱟᱹ ᱠᱟᱵᱟ᱾ ᱚᱱᱟᱛᱮ ᱚᱱᱟ ᱫᱤᱥᱚᱢ ᱨᱮᱫᱚ ᱷᱜᱚᱬᱤ ᱨᱮᱱᱟᱝ ᱚᱠᱛᱚ ᱠᱚᱫᱚ ᱵᱟᱹᱱᱩᱜ-ᱟ᱾ ᱱᱚᱸᱰᱮ ᱢᱟᱸᱱᱢᱤ ᱥᱚᱢᱟᱡᱽ ᱦᱚᱸ ᱵᱟᱹᱱᱩᱜ-ᱟ᱾ ᱤᱠᱜᱟᱱ ᱱᱚᱸᱰᱮᱱᱤᱜ ᱯᱨᱚᱫᱷᱟᱱ ᱡᱤᱣᱟᱞᱤ ᱫᱚ ᱢᱮᱨᱩ ᱵᱷᱟᱞᱞᱩᱠ ᱠᱟᱱᱟ-ᱠᱚ᱾ ᱟᱨ ᱢᱮᱱᱟᱜ ᱠᱚᱣᱟᱜ ᱵᱚᱨᱚᱯ ᱨᱮᱠᱚ ᱛᱮᱦᱮᱱ ᱦᱟᱠᱩ ᱟᱨ ᱫᱟᱜ ᱨᱮᱱ ᱦᱟᱠᱩ᱾
ᱟᱵᱷᱤᱡᱟᱱ
ᱮᱵᱷᱥᱨᱮ ᱡᱤᱛᱠᱟᱹᱨ ᱞᱮᱠᱟ ᱱᱤᱭᱟᱸ ᱡᱤᱛᱠᱟᱹᱨ ᱦᱚᱸ ᱢᱤᱫ ᱢᱟᱨᱟᱝ ᱠᱷᱤᱞᱟᱹᱴ ᱥᱮ ᱯᱨᱚᱛᱤᱡᱚᱜᱤᱛᱟ ᱠᱟᱱᱟ᱾ ᱤᱠᱷᱟᱹᱱ ᱱᱤᱭᱟᱹ ᱮᱛᱚᱢ ᱢᱮᱨᱩ ᱨᱮ ᱚᱠᱚᱭ ᱯᱩᱭᱞᱩ ᱨᱮᱭ ᱥᱮᱴᱟᱨ ᱦᱟᱠᱟᱱᱟ ᱚᱱᱟ ᱤᱫᱤ ᱠᱟᱛᱮᱜ ᱱᱤᱛᱚᱝ ᱨᱮᱦᱚᱸ ᱢᱤᱫ ᱮᱴᱠᱮᱴᱚᱬᱮ ᱛᱟᱦᱮᱭᱮᱱ ᱜᱮᱛᱟ᱾ ᱟᱢᱮᱨᱤᱠᱟ ᱨᱮᱱ ᱵᱟᱨ ᱠᱷᱤᱞᱟᱹᱰᱤᱭᱟᱹ ᱯᱷᱞᱮᱰᱮᱨᱤᱠ ᱟᱨ ᱟᱞᱵᱟᱨᱴ ᱠᱩᱠ ᱩᱱᱠᱤᱱ ᱵᱥᱨ ᱥᱚᱢᱚ ᱡᱟᱛᱨᱤ ᱒᱑ ᱮᱯᱨᱤᱞ ᱑᱙᱐᱘ ᱥᱮᱨᱢᱟ ᱨᱮᱠᱤᱱ ᱛᱟᱲᱟᱢ ᱷᱟᱠᱟᱫᱟ ᱢᱮᱱ ᱛᱮᱠᱤᱱ ᱫᱟᱹᱵᱤᱫᱟᱨ ᱠᱟᱱᱟ᱾ ᱤᱠᱷᱟᱹᱱ ᱠᱩᱠ ᱱᱤᱭᱟᱹ ᱨᱮᱱᱟᱜ ᱡᱟᱦᱟᱱ ᱯᱨᱚᱢᱟᱱ ᱥᱮ ᱦᱤᱱᱦᱟᱹ ᱵᱟᱝ-ᱮ ᱩᱫᱩᱜ ᱫᱟᱲᱮ ᱦᱟᱠᱟᱱ ᱛᱮ ᱱᱤᱭᱟᱹ ᱨᱮᱵᱟᱜ ᱥᱤᱠᱨᱤ ᱠᱷᱚᱱ ᱫᱚᱠᱚ ᱵᱟᱫ ᱦᱟᱠᱟᱫᱩᱭᱟ᱾

ᱤᱠᱷᱟᱹᱱ ᱱᱤᱭᱟᱹ ᱮᱛᱚᱢ ᱢᱮᱨᱩ ᱡᱤᱛᱠᱟᱹᱨ ᱨᱮᱱᱥᱜ ᱥᱤᱠᱨᱤᱛᱤ ᱡᱟᱦᱥᱭ ᱠᱚ ᱮᱢᱟ ᱠᱟᱣᱫᱤᱭᱟ ᱩᱱᱤ ᱫᱚᱭ ᱦᱩᱭᱩᱜ ᱠᱟᱱᱟ ᱟᱢᱮᱨᱤᱠᱟ ᱨᱮᱱᱤᱡᱽ ᱱᱮᱵᱷᱤ ᱤᱧᱡᱤᱱᱤᱭᱟᱨ ᱨᱚᱵᱟᱴ ᱯᱤᱭᱮᱨᱤ᱾
ᱵᱟᱨᱦᱮ ᱡᱚᱱᱚᱲ
ᱯᱷᱮᱵᱟᱛ